## D E S A F I A M E N T 2018

**15 I 16 DE SEPTEMBRE DE 2018**

PRESENTACIÓ DE LA REGATA DESAFIAMENT 2018

1. ANTECEDENTS:

Amb l’objectiu d ́estimular l’esport de la Vela en general i el nivell competitiu de la classe de creuers a la província de Tarragona. La flota de creuers de Port de Torredembarra convida a la flota veïna del Reial Club Nàutic de Tarragona a participar en un repte que es materialitzà en:

EL PRIMER DESAFIAMENT

1. PROPOSTA:

La celebració de DOS tipus de proves.

* 1. Un dia i a discreció del Comitè de Regates (CR), es proposa portar a terme 1 prova en un camp de regates de format olímpic.

* 1. Un altre dia i a criteri del CR, la prova serà navegar una TRAVESÍA.

1. CELEBRACIÓ DEL DESAFIAMENT:

Aprofitant la ja convocada Regata Santa Tecla els propers dies 15 i 16 de setembre.

REGLAMENT DE LA REGATA DESAFIAMENT

1. El DESAFIAMENT ÉS UNA REGATA PER EQUIPS, per a Sindicats, Clubs de la província de Tarragona i Clubs convidats. S ́aplicarà l ́**Apèndix D** en el que correspongui (RRV 2017-2020), excepte el que indiquin les IR.
2. Per ser membre de la flota de cada Club participant haurà de ser amarrista del port en qüestió i estar en possessió de la Llicència Federativa vigent.
3. El camp de regates serà a la costa de la província de Tarragona.
4. La classe escollida és el **CREUER**.
5. El TROFEU és una safata que queda en possessió provisional del Sindicat o Club guanyador de cada edició fins que un altre sindicat o Club li prengui guanyant la regata.
6. El Sindicat o Club guanyador es fa responsable de gravar a la safata el seu nom i any a continuació de l’anterior i amb el mateix tipus de lletra.
7. No es preveu l’adjudicació definitiva.
8. Es celebrarà cada any.
9. El mínim de participants per sindicat o club serà de 5 embarcacions.
10. En la edició 2018 el nombre de vaixells que puntuen seran 5.
11. El màxim de participants per sindicat o club serà lliure.
12. Constarà com a mínim de DUES proves i com a màxim de TRES proves de longitud mínima de 6 milles.
13. El nombre de proves es definirà l’ANUNCI DE REGATA.
14. Obligatòriament una prova serà tipus TRAVESIA.
15. La regata es vàlida amb UNA prova celebrada. No hi ha descarts.
16. El Sindicat o Club GUANYADOR és el que obtingui millor puntuació sumant els 5 millors classificats en la classificació general.
17. La puntuació definitiva és la suma de punts del Sindicat o club de CADA PROVA.
18. S’aplicarà la puntuació A LA BAIXA previst al reglament de Regates de la WORLD SAILING 2017-2020.
19. En cas d’empat s’agafaran els resultats de les proves de cada sindicat o club com si fossin un sol regatista i s’aplicaran les regles A8.1 i A8.2 de l’apèndix A del reglament de la WS.
20. Si un sindicat o club participa en una prova amb menys de 5 participants, completarà la seva classificació amb tants vaixells retirats per regata fins a completar l’equip de 5.
21. El Club guanyador del DESAFIAMENT; queda encarregat de la seva organització en la següent edició; establint recorreguts, horaris, lloc de sortida i arribada, etc.

ANUNCI DE REGATA

1. INSCRIPCIONS
   1. Les inscripcions seran complimentades necessàriament a la oficina del Reial Club Nàutic de Tarragona
      1. Telèfon: 977 240 360
      2. Correu: info@rcntarragona.com
2. RECORREGUT
   1. Es disputarà a 2 proves
   2. En les dates de la regata, es publicaran en el TOA.